Thomas T. Kristensen
Thomas Thiesson "TK" Kristensen (født 17. februar 2002) er en dansk fodboldspiller, der spiller for AGF. 

Han er bror til Kasper T. Kristensen, der er målmand og spiller i Trelleborgs FF, men tidligere også spillede i AGF.

Karriere 
Kristensen spillede i Galten FS og kom som 11-årig til AGF. Her spillede han gennem alle ungdomsårene, bortset fra en enkelt sæson i Vejle B i en sæson, mens han var på idrætsefterskole.

AGF 
Kristensen fik sin første seniorkontrakt i foråret 2021 med AGF. Den gjorde ham til en del af førsteholdstruppen fra sommeren samme år, efter at han havde afsluttet sin ungdomsuddannelse. Kontrakten løber frem til sommeren 2024.

Han debuterede for AGF i Superligaen 16.maj 2021, da han kom ind i overtiden i en kamp mod FC Nordsjælland. Ugen efter spillede han fuld tid i kampen mod FC Midtjylland.

Han modtog Martin Jørgensens Talentpris, en hæderspris i AGF, i juni samme år.

Landshold 
TK har spillet enkelte kampe på danske ungdomslandshold. Han debuterede for U/18-landsholdet 26. februar 2020 i en kamp mod , hvor han spillede hele kampen. Senere samme år spillede han også et par kampe på U/19-landsholdet.

Referencer

Eksterne henvisninger 

Fodboldspillere fra Danmark
Fodboldspillere fra AGF